Държавен вестник, бр. 44, 2006 г., стр. 38

С Т Р .  38
Д Ъ Р Ж А В Е Н   В Е С Т Н И К
Б Р О Й  44
ПОСТАНОВЛЕНИЕ № 115
ОТ 17 МАЙ 2006 Г.
за приемане на Наредба за етикетиране
на продукти от кристални стъкла
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за етике-
тиране на продукти от кристални стъкла.
Заключителна разпоредба
Параграф единствен. Отменя се Наредбата
за етикетиране на продукти от кристални стък-
ла, приета с Постановление № 51 на Министер-
ския съвет от 2001 г. (обн., ДВ, бр. 20 от 2001 г.;
изм. и доп., бр. 65 от 2004 г. и бр. 78 от 2005 г.).
Министър-председател:
Сергей Станишев
Главен секретар на Министерския съвет:
Севдалин Мавров
НАРЕДБА
за етикетиране на продукти от кристални
стъкла
Раздел I
Общи разпоредби
Чл. 1. С наредбата се определят:
1. изискванията за етикетиране на продукти
от кристални стъкла;
2. методите за изпитване на основните свой-
ства на продукти от кристални стъкла.
Чл. 2. (1) Наредбата се прилага за продукти
от кристални стъкла от позиция № 70.13 от Ком-
бинираната номенклатура на Република Бълга-
рия, наричани по-нататък “кристални продукти”.
(2) Наредбата не се прилага за продуктите
по ал. 1, предназначени за износ от Европей-
ския съюз.
Раздел II
Общи изисквания към продуктите от кристал-
ни стъкла, етикетиране и пускане на пазара
Чл. 3. (1) Лицата, които пускат на пазара
кристални продукти, са длъжни да гарантират
съответствието на етикетирането им с химич-
ния състав и свойствата на продуктите съглас-
но изискванията на наредбата.
(2) Търговците са длъжни да продават само
кристални продукти, етикетирани в съответст-
вие с изискванията на наредбата.
Чл. 4. На всеки кристален продукт в зависи-
мост от свойствата на кристалното стъкло, оп-
ределени в колони 3—6 на приложение № 1, тряб-
ва да се постави етикет, съдържащ съответните
наименования от колона 2 на приложение № 1.
Чл. 5. Когато кристален продукт е означен с
наименование, определено в колона 2 на при-
ложение № 1, той може да носи и съответния
идентификационен символ, определен в коло-
ни 7 и 8 на приложение № 1.
Чл. 6. Наименованието и идентификационни-
ят символ, определени в приложение № 1, могат
да бъдат нанесени върху един и същ етикет.
Чл. 7. Когато търговска марка, фирмено
наименование на производител или друг над-
пис съдържат като основна част, като прилага-
телно или като корен на дума наименование,
съдържащо се в колона 2 на приложение № 1,
или наименование, което е възможно да доведе
до заблуда, те трябва да се предхождат непос-
редствено от:
1. ясно означено наименование на продукта,
когато той притежава свойствата, определени
в колони 3—6 на приложение № 1;
2. ясен надпис за същността на продукта,
когато той не притежава свойствата, определе-
ни в колони 3—6 на приложение № 1.
Чл. 8. При етикетиране не се допуска използ-
ването на наименованията, определени в коло-
на 2 на приложение № 1, за продукти от стъкла,
наподобяващи по външен вид кристални про-
дукти, когато те не притежават свойствата,
определени в колони 3—6 на приложение № 1.
Чл. 9. За удостоверяване, че продуктите, оз-
начени с наименования и идентификационни
символи, определени в приложение № 1, прите-
жават съответните свойства, определени в ко-
лони 3—6 на приложение № 1, се ползват мето-
дите, определени в приложение № 2.
Чл. 10. Наименованията и другите информа-
ционни данни на етикета на кристалния про-
дукт или на транспортната опаковка трябва да
бъдат на български език.
Раздел III
Административнонаказателни разпоредби
Чл. 11. За нарушаване разпоредбите на на-
редбата на виновните лица се налага глоба, а на
едноличните търговци и на юридическите
лица—имуществена санкция, съгласно чл. 198
от Закона за защита на потребителите (ЗЗП).
Чл. 12. Когато контролните органи конста-
тират нарушение на изискванията на наредба-
та, разходите по направените анализи и експер-
тизи са за сметка на лицата, пуснали продукти-
те на пазара.
Заключителни разпоредби
§ 1. Наредбата се приема на основание чл. 12,
т. 1 от Закона за защита на потребителите и
въвежда разпоредбите на Директива 69/493/ЕЕС.
§ 2. Контролът по прилагането на наредба-
та се възлага на Комисията за защита на потре-
бителите към министъра на икономиката и
енергетиката, на нейните регионални структу-
ри и на звената за защита на потребителите към
общинската администрация по реда на глава
десета “Контрол” от Закона за защита на пот-
ребителите.
§ 3. Наредбата влиза в сила от 10 юни 2006 г.
с изключение на чл. 2, ал. 2, която влиза в сила
от 1 януари 2007 г.
§ 4. От 1 януари 2007 г. в чл. 2, ал. 1 думите
“Комбинирана номенклатура на Република
България” се заменят с “Комбинирана номен-
клатура на Европейския съюз”.